জানা যায়, উপজেলার হবিরবাড়ী মৌজার ১১০ নম্বর দাগে স্থানীয় প্রভাবশালী রুস্তম আলী ও আনিসুর রহমান আনিস বন বিভাগের কোটি টাকা মূল্যের ১০ কাঠা জমি কোচিং সেন্টারের নাম ভাঙিয়ে দখলের পায়তারা করছে। স্থানীয় বন বিভাগের যোগসাজশে বনবিজ্ঞপ্তিত ওই জমিতে ইতোমধ্যে কোচিং সেন্টারের জন্য ঘর নির্মাণের কাজ চলছে। দিনে ও রাতের আঁধারে বন বিভাগের নাকের ডগায় চলছে এ দখল উৎসব। রহস্যজনক কারণে স্থানীয় বন বিভাগ এ অবৈধ দখলের বিরুদ্ধে কার্যকর কোন ব্যবস্থা গ্রহণ করছে না।